**Zabezpečenie servisných služieb k cestným váham zn. EvoCAR 2000R**

1. **Stručný opis predmetu zákazky:**

Obstaranie servisných služieb k **120 kusom** (10 sád) cestných váh zn. EvoCAR 2000R a zabezpečením školení z obsluhy cestných váh.

**Lehota dodania predmetu zákazky****:** Trvanie Rámcovej dohody je stanovené na obdobie48 mesiacov odo dňa nadobudnutia účinnosti Rámcovej dohody alebo do vyčerpania finančného limitu (podľa čl. V bod 5.2 Dohody), podľa toho, ktorá skutočnosť nastane skôr.

**Finančný rámec** na servisné služby bude pozostávať z výšky normohodiny (uvedené v Prílohe č. 2 Štruktúrovaný rozpočet ceny) a z výšky z poskytnutej zľavy z doporučenej ceny náhradných dielov.

**Miesto dodania/poskytnutia predmetu zákazky:** Poskytovateľ služby (ďalej tiež ako „zhotoviteľ“) zabezpečí poskytovanie služieb v mieste prevádzky zhotoviteľa, ktorá sa nachádza na území Slovenskej republiky.

**Lehota na poskytnutie služieb:** Zhotoviteľ je povinný poskytnúť Službu najneskôr v lehote 14 dní odo dňa prevzatia Zariadenia.

**Predmetom zákazky sú:**

Vykonávanie servisných služieb váh zn. EvoCAR 2000R, ktoré budú zahŕňať vykonávanie pravidelných a nepravidelných servisných úkonov:

* 1. Poskytovanie autorizovaného pozáručného servisu a realizáciu opráv, vrátane poskytnutia potrebných originálnych náhradných dielov.
	2. Profylaktický servis vrátane kontroly komunikácie prístrojov.
	3. Kalibrácia a justáž certifikovaným technikom.
	4. Zabezpečenie úradného overenia váh s vydaním certifikátu o následnom overení v súlade so zákonom č. 157/2018 Z.z. o metrológii a o zmene a doplnení niektorých zákonov a vyhláškou Úradu pre normalizáciu, metrológiu a skúšobníctvo Slovenskej republiky č. 161/2019 Z.z. o meradlách a metrologickej kontrole v znení neskorších predpisov v časovej perióde jedenkrát za každých 12 po sebe nasledujúcich mesiacov v rozsahu stanovenom výrobcom dotknutých váh ako aj po každej prípadnej oprave porúch vyžadujúcich si vykonanie následného overenia.
	5. Školenie určených zamestnancov z obsluhy cestných váh EvoCAR 2000 R a vydanie certifikátu pre prácu so zariadením.

**Požadovaná technická špecifikácia, parametre a funkcionality**

|  |  |
| --- | --- |
| Požadovaná technická špecifikácia, parametre a funkcionality | Uchádzač uvedie skutočnú špecifikáciu dodávaného tovaru - *vlastný návrh plnenia*: **ÁNO/NIE** |
| 1. **Technická špecifikácia predmetu plnenia:**
	1. Servis a oprava prístrojov certifikovaným technikom.
	2. Profylaktický servis vrátame kontroly komunikácie prístrojov certifikovaným technikom.
	3. Kalibrácia a justáž prístrojov certifikovaným technikom
	4. Zabezpečenie úradného overenia váh s vydaním certifikátu o následnom overení.
	5. Školenie z práce s cestnými váhami EvoCAR 2000R
2. **Záruka:**
	1. Doba poskytovanej záruky na servisné práce musí byť minimálne 12 mesiacov a na vymenené náhradné diely minimálne 24 mesiacov.
3. **Náhradné diely – cenník:**
	1. Cenník náhradných dielov je súčasťou prílohy č. 2.
	2. Požadujeme aj predloženie cenníka najčastejšie používaných náhradných dielov.
4. **Iné požiadavky na predmet zákazky:**
	1. Potvrdenie, že dodávateľ je autorizovaným servisným strediskom váh EvoCAR 2000R.
	2. ROZHODNUTIE OREGISTRÁCII vydaného Úradom pre normalizáciu, metrológiu a skúšobníctvo Slovenskej republiky na činnosť – oprava a montáž určených meradiel (váhy s neautomatickou činnosťou a automatickou činnosťou)
5. **Verejný obstarávateľ požaduje pri dodaní:**
	1. Aby pri poskytovaní servisných služieb boli používané výrobcom váh predpísané, schválené a kalibrované diagnostické zariadenia, meracie prístroje, opravárenské nástroje a boli dodržiavané technologické postupy stanovené výrobcom váh.
	2. Všetky opravy a úkony musia byť vykonávané v súlade s predpísanými technickými postupmi výrobcu.
	3. Aby pri servisných službách boli používané originálne náhradné diely.
	4. Aby vplyvom činnosti poskytovateľa na váhach nedošlo k strate či obmedzeniu záruk na váhach alebo ich častiach a príslušenstve.
 | požaduje sa - predloží úspešný uchádzač v rámci súčinnosti podľa bodu 25.2 súťažných podkladov |

**Verejný obstarávateľ z hľadiska opisu predmetu zákazky uvádza v súlade so zákonom
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t.j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.**